**до**

**Собрание на ФК Куманово**

**Годишна програма на фото клуб Куманово за 2018 година**

**Изложби на уметничка фотографија**

Фото клуб Куманово од Куманово и во 2018 година има за цел да ја продолжи традицијата на организирање на изложби на уметничка фотографија. За годината што следува пред нас, предвиденa е една меѓународна изложба - Photo Story 2018.

**Photo Story 2018**

Меѓународната изложба Photo Story 2018 ќе се организира во септември годинава. Изложбата ќе опфати 6 теми и тоа: OPEN (monochrome), OPEN (color), MUSIC, TRADITION, STREET и LIFE. Изложбата ќе биде под покровителство на ИААП, ПСА, ИСФ и ГПУ.

**Жените и фотографијата 2018**

По повод денот на жената 8-ми Март, женските членови на клубот, досега традиционално ја организира изложбата насловена како Жените и фотографијата. Поради бројот и активноста на женските членови на клубот, на минатогодишната изложба, клубот покани и авторки од други клубови од земјата. Поради истата ситуација и оваа година, можеме да го земеме во предвид минатогодишниот потег. На оваа изложба ќе се претстават авторките на клубовите со своите дела, со што ќе го обележат овој ден. Изложбата е планирана во март во НУЦК „Трако Прокопиев“ во Куманово.

**Фото фестивал Малински**

Со задоволство може да констатираме дека реализирањето на четвртото издание на Фото фестивал Малински беше успешно. Затоа планот за ова година е фестивалот повторно да се одржи во месец јуни, да биде повеќедневен и освен во Куманово настаните што се дел од него да вклучат и други градови во Република Македонија. За гостите од странство ќе бидат предвидени повеќе активности вклучително и фото-сафарија низ Република Македонија.

**Изложби на Станко Абаџиќ, Бурак Шанбек и Владимир Миличевиќ**

Во склоп на фестивалот „Малински“ се предвидени самостојни изложби на познатите балкански фотографи Станко Абаџиќ, Бурак Шанбек и Владимир Миличевиќ.

**Тумба 2018**

Во склоп на фестивалот „Малински“, во програмата е влезена клупската изложба Тумба. На оваа изложба со свои дела ќе се претстават членовите на клубот. Темата на изложбата до сега беше слободна, но за годинава како можност се разгледува изложбата да биде под една тематика.

Отварање на изложбата е планирано да се одржи во Уметничката Галерија на град Куманово.

**Круг 2018**

Меѓуклупската изложба на уметничка фотографија „Круг”, веќе традиционална, предвидено е да се одржи во рамките на фестивал „Малински”.

Излагањето на поставката е предвидено во НУЦК “Трајко Прокопиев”.

**Фото проекции**

Фото проекциите ќе бидат прикажани во Народниот театар на град Куманово. Секоја година се покануваат различни гости да се претстават со свои дела и проекции, кои се плод од досегашната нивна дејност.

**Коритон 2018**

Поради големиот успех што изданието на Коритон во 2017 го имаше (околу 500 пријавени учесници) и во 2018 година ќе биде организирана оваа трета по ред меѓународна изложба посветена на град Кратово.

**Образовни активности во 2018**

Како и претходните години, така и во 2018 година, ФК Куманово ќе организира фото школа, со цел ширење на фотографската уметност во градот, но и збогатување на членството. Курсот по фотографија ќе биде поделен во три дела и тоа: теорија, пракса и дигитална лабараторија (Adobe Photoshop). Предавачи ќе бидат Владимир Јовановски, Александар Драгишевски, Марина Крстиќ и Стефан Илиевски. На најдобрите и најуспешните курсисти ќе им биде одобрен влез во членство на ФК Куманово. Образовните активности се со цел да се привлечат млади членови кои би ја продолжиле традицијата и богатата историјата на клубот.

Предвидени е и напреден курс по фотографија, кој ќе претсавува склоп на предавања кои ќе ги спремат членовите на клубот. Ваквите предавања ќе дадат можност за формирање на поопширна скрипта која може да служи за наредните генерации на клубот.

**Излагачки активности**

Членовите на ФК Куманово и во 2018 година ќе излагаат на повеќе изложби на уметничка фотографија, како на домашен терен така и надвор од државата. Планирано е да се настапи на Тумба 2018, Круг 2018, Photo Story 2018 и други меѓународни изложби на уметничката фотографија за кои раководството на клубот ќе се потруди да обезбеди бесплатна котизација.

Резултатите кои нашите членови ги постигнаа овие четири години дадоа голем допринос за развој на културата во град Куманово, па од тие причини следната година планираме повторно да аплицираме за Ноемвриска награда на град Куманово.

**Извори на финансирање**

ФК Куманово за 2018 година до Министерството за Култура на Република Македонија достави детален план за проектите “Фото фестивал Малински”, „Жените и фотографијата 2018“, „100 Најдобри македонски фотографи“, „ Фото Приказна 2018“ и „Коритон 2018“ со цел за истите да бидат одоберни финансиски средства. Резултатите од апликацијата ќе бидат познати во првото тромесечје на 2018 година. Исто така планирано е и изготвување на проекти и нивно аплицирање до странските амбасади, се со цел полесна организација и спроведување на изложбите на фотографија.

Оваа година исто така плановте на клубот се, средствата што ќе ги собере од организираните меѓународни изложби да купи фото опрема која ќе биде во сопственост на самиот клуб, која ќе им користи и на членовите и на курсистите.

**Работа на терен и Фото Сафарија**

Членовите на Фото клубот Куманово во 2018 година планираат да ги покријат позначајните настани од областа на уметност, култура, спорт и други активности во нашиот град. Исто така се планираат повеќе фото сафарија во оклината на Кумановско односно на повеќе локалитети кои имаат историско, културно и уметничко значење. Планирани се да се посетат и повеќе локации во Македонија и надвор од неа се со цел да се отслика времето во кое живееме со што ќе оставиме мала трага за идните генерации. Една од идеите е да се посети Босна и Херцеговина.

Воедно идејата за фото предизвик која ја даде Марина Крстиќ, се покажа како многу корисна за членовите на клубот, се планира да се спроведе и во годината пред нас.

**Проект “100 Најдобри македонски фотографи”**

Како идеја за во 2017 година на ФК Куманово беше да направи проект, книга на 100 најдобри фотографи од Македонија. Но поради голем број на активностите кои ги имаше клубот, ова остана само како идеја. Ваквиот потег се смета за доста корисен како и за историјата на фотографијата во Македонија, така и за бенефитот на фотографите од државата. Секој фотограф ќе може да конкурира со своите дела со останатите фотографи, за да се најде во едно вакво издание кое ќе остане спомен и пример за уметничка фотографија во времето кога се творела.

За да се изработи ваков тип на издание, односно за да се соберат доволно финансиски средства потребно е плаќање на партиципација, поединечно од секој фотограф.

**Светски фотографски организации**

За 2018 година ФК Куманово одлучи да не аплицира за членство во светските фотографски организации.

24 декември 2017

ФК Куманово